Diari Oficial de la Generalitat Valenciana


Sumari del DOGV 6206, del 15-02-2010 (2010/1533)

RESOLUCIÓ de 8 de febrer de 2010, del director general d'Ordenació i Centres Docents, per la qual es realitza la convocatòria amb caràcter experimental per a l'organització de l'acció formativa específica Introducció a la Llengua i Cultura Xinesa per a l'alumnat d'Educació Secundària Obligatòria en els centres docents de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6206

Data del DOGV
:   15-02-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/1533


Data del document
:   08-02-2010

Organisme emissor
:   Conselleria d'Educació

Tipus de document
:   Resolució

Descriptors 

:   * programa d'ensenyament
    * ensenyament d'idiomes
    * legislació
    * la Xina
    * ensenyament secundari

RESOLUCIÓ de 8 de febrer de 2010, del director general d'Ordenació i Centres Docents, per la qual es realitza la convocatòria amb caràcter experimental per a l'organització de l'acció formativa específica Introducció a la Llengua i Cultura Xinesa per a l'alumnat d'Educació Secundària Obligatòria en els centres docents de la Comunitat Valenciana. [2010/1533]  
La Conselleria d'Educació impulsa i recolza el foment de l'aprenentatge de la llengua xinesa en els centres educatius del seu àmbit de gestió. En este sentit, el «Pla de Plurilingüisme» de la Conselleria d'Educació tracta d'aconseguir una competència comunicativa adequada en l'alumnat en castellà, valencià i anglés, així com la iniciació en l'aprenentatge d'una nova llengua estrangera, en este cas, el xinés.  
La Generalitat i l'entitat Han-ban van subscriure amb data 28 de juliol de 2009 un conveni marc de col·laboració en matèria d'educació per a integrar en centres educatius de la Comunitat Valenciana professorat voluntari de xinés. L'objecte del dit conveni no sols és recolzar i promoure el desenrotllament de l'ensenyança de la llengua xinesa, sinó aprofundir en el coneixement dels aspectes culturals i costums de Xina, així com enfortir l'enteniment mutu i l'amistat entre els dos pobles.  
Per la seua banda, l'article 15.5 del Decret 112/2007, de 20 de juliol, del Consell, pel qual s'establix el currículum de l'Educació Secundària Obligatòria en la Comunitat Valenciana establix que els centres, en l'exercici de la seua autonomia, podran adoptar experimentacions, plans de treball, formes d'organització o ampliació de l'horari escolar en els termes que establisca la conselleria competent en matèria d'Educació, sense que, en cap cas, s'imposen aportacions de les famílies ni exigències per a esta conselleria.  
Per tant, amb la finalitat d'incrementar l'oferta formativa a l'alumnat en l'àmbit cultural i, al mateix temps, implementar una mesura addicional quant a la promoció de l'aprenentatge de llengües estrangeres, s'introduïx l'acció formativa específica Introducció a la Llengua i Cultura Xinesa, amb caràcter experimental i fora de l'horari lectiu de l'alumnat, en l'àmbit escolar.  
Per això, en virtut de les competències que m'atribuïx el Decret 118/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Educació, així com l'Orde de 29 de febrer de 2008, de la Conselleria d'Educació, de Desplegament del Reglament Orgànic i Funcional del dit departament, resolc:  
U  
Els centres docents públics i privats concertats de la Comunitat Valenciana degudament autoritzats per a impartir ensenyances d'Educació Secundària Obligatòria, podran organitzar l'acció formativa d'Introducció a la Llengua i Cultura Xinesa en els seus centres, amb l'autorització prèvia de la Direcció General d'Ordenació i Centres Docents, durant el present curs acadèmic 2009-2010. Les sol·licituds per a organitzar esta activitat les efectuaran els directors dels centres públics o titulars dels centres privats, oït el consell escolar del centre, amb anterioritat al 7 de març.   
Dos  
L'acció formativa d'Introducció a la Llengua i Cultura Xinesa s'impartirà en els centres autoritzats, amb caràcter experimental, al llarg dels mesos d'abril, maig o juny del present curs 2009-2010. La duració de l'activitat serà d'una setmana en cada centre docent seleccionat. L'acció formativa es realitzarà fora de l'horari lectiu de l'alumnat, sense que, en cap cas, s'imposen aportacions de les famílies, i podran assistir-hi aquell alumnat matriculat en tercer o quart curs d'Educació Secundària Obligatòria en els centres autoritzats.  
Tres  
La Direcció general d'Ordenació i Centres Docents notificarà en el termini d'un mes des de la finalització del termini de presentació de sol·licituds les autoritzacions corresponents. S'establix un màxim de deu centres que podran ser seleccionats per a organitzar esta activitat. En cas de no produir-se la dita notificació en el termini indicat, la sol·licitud es podrà considerar desestimada. Com a criteris de selecció de centres participants es considerarà l'orde de presentació de les sol·licituds, així com la indicació de disponibilitat dels centres per a realitzar l'acció formativa durant els mesos d'abril, maig o juny.  
Quatre  
La Conselleria d'Educació establirà les mesures oportunes per a la provisió de professors voluntaris de xinés en els centres autoritzats per a organitzar l'acció formativa «Introducció a la Llengua i Cultura Xinesa» en el marc del conveni subscrit amb l'entitat Han-ban.  
Contra esta resolució, que no esgota la via administrativa, les persones interessades podran interposar recurs d'alçada davant de la Secretaria Autonòmica d'Educació en el termini d'un mes a comptar de l'endemà de la seua notificació. Tot això de conformitat amb el que disposen els articles 107, 114 i 115 de la Llei de Règim Jurídic de les Administracions Públiques i del Procediment Administratiu Comú.  
València, 8 de febrer de 2010.- El director general d'Ordenació i Centres Docents: Rafael Carbonell Peris.